|  |  |
| --- | --- |
| **9. NAPIREND** | **Ügyiratszám:** BSZ/ 1288-1 /2022. |

**ELŐTERJESZTÉS**

a Képviselő-testület **2022. november 2-i** nyilvános ülésére

|  |  |
| --- | --- |
| **Tárgy:** | **Döntés a háziorvosi rendelő felújításáról** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

A Veszprémi Kormányhivatal Balatonfüredi Járási Hivatalának Népegészségügyi Főosztálya egészségügyi igazgatási feladatkörében eljárva 2022. szeptember 22. napján ellenőrizte az Egészségügyi Intézményi Társulás által működtetett háziorvosi szolgáltatás 60/2003. (X. 20.) ESzCsM rendelet szerinti egészségügyi szolgáltatások nyújtásához szükséges szakmai minimumfeltételek meglétét. A balatonszepezdi rendelő tekintetében az ellenőrzés azt a megállapítást tette, hogy a felnőtt és gyermek (vegyes) háziorvosi ellátás szakmára előírt tárgyi minimumfeltételek nem állnak rendelkezésre. A VE-03/NEO/13776-41/2022 sz. jegyzőkönyv értelmében – egyebek mellett – megállapítást nyert, hogy a mennyezeten vastag repedés található, amely komoly veszélyt jelent.



Továbbá megállapítást nyert, hogy az orvosi rendelőnek mosható és fertőtleníthető padló- és falburkolattal kell rendelkeznie, amely szintén hiányosságként került feltüntetésre.

Egy esetleges baleset elkerülése érdekében – a beszerzési szabályzatnak megfelelően – saját hatáskörben megrendeltem a mennyezet haladéktalan javítását, amelyre Mihalkó Benjámin „e.v.” 925 000 Ft + áfa (bruttó 1.174.750 Ft) összegű ajánlatot tett. A falazat javítására és a mosható festékkel való kétrétegű lefestésére Mihalkó Benjámin „e.v.” további bruttó 574.485 Ft összegű ajánlatot tett. A két beszerzés egybeszámítandó, együttes értékük bruttó 1.749.235 Ft, amely már a képviselő-testület hatáskörébe tartozik.

A megrendelés becsült értéke tehát nem éri el sem a beszerzési eljárás, sem a közbeszerzési értékhatárt, ugyanakkor a hatályos beszerzési szabályzatnak megfelelően a döntéshozatalra a Képviselő-testület jogosult.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Zánka Község Önkormányzatának Képviselő-testülete *a balatonszepezdi háziorvosi rendelő mennyezetének javítása, valamint falazatának javítása, illetve festése* tárgyában **Mihalkó Benjámin „e.v.”** (8253 Révfülöp, Sellő utca 8.) **összesen bruttó 1.749.235 Ft** összegű ajánlatát elfogadja.  A szükséges forrást a 2022. évi költségvetésről szóló önkormányzati rendelet terhére biztosítja.  Felhatalmazza a polgármestert a vállalkozási szerződés aláírására.  **Határidő:** azonnal  **Felelős:** polgármester |

Zánka, 2022. október 24.

|  |  |
| --- | --- |
|  | **Bíró Imre**  polgármester |